ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ Ո Ւ Մ

« » \_\_\_\_\_\_\_\_\_\_\_\_\_ 2021 թվականի N - Լ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԱՊՐԻԼԻ 15–Ի N 643 – Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով «Նորմատիվ իրավական ակտերի մասին» օրենքի 34-րդ հոդվածի 1-ին մասի պահանջը և «Մշակութային օրենսդրության հիմունքների մասին» օրենքի 20-րդ և 21-րդ հոդվածները՝ Հայաստանի Հանրապետության կառավարությունը ***որոշում է****.*

1. Հայաստանի Հանրապետության կառավարության 2021 թվականի ապրիլի 15–ի «Հայաստանի Հանրապետության մարզերում երիտասարդների ինքնազարգացման, սոցիալական ձեռներեցության, մշակութային-ժամանացային միջավայրերի ապահովման, նորարարական կենտրոնների ձևավորման միջոցառումները հաստատելու մասին» N 643–Լ որոշման մեջ (այսուհետ՝ Որոշում) կատարել հետևյալ փոփոխությունները.
2. Որոշման նախաբանում «20-րդ հոդվածը՝ պետության գործունեությունը մշակույթի ոլորտում» բառերը փոխարինել «20-րդ և 21-րդ հոդվածները,» բառերով.
3. Որոշման հավելվածի 2-րդ «ԳՈՒՐԲԱՆ» Մշակույթի կենտրոն, «ԳՈՒՐԲԱՆ» Փառատոն» բաժնի 3-րդ կետի 3.6-րդ ենթակետի 3-րդ սյունակը շարադրել նոր խմբագրությամբ՝ հետևյալ բովանդակությամբ.

««ԳՈՒՐԲԱՆ» Մշակույթի կենտրոն, «ԳՈՒՐԲԱՆ» Փառատոն» ծրագրի իրականացման համար, ինչպես նաև հեռանկարում այլ մշակութային միջոցառումների կազմակերպման նպատակով նախատեսվում է վերանորոգել 150 քմ. շինության տարածք՝ ստեղծելով մշակույթի կենտրոն, Գուրբան փառատոնի շրջանակներում ներգրավել 20 արվեստագետի, ովքեր փառատոնի ընթացքում կստեղծագործեն և կկազմակերպեն 13 միջոցառում, որոնցից յուրաքանչյուրում կընդգրկվեն ևս 7 մասնակիցներ։ Փառատոնը տեղի է ունենալու Գյումրի քաղաքի առնվազն 7 ուրբան տարածքներում (այդ թվում՝ երկաթգծի կայարան, կայարանամերձ գետնանցում, կայարանամերձ այգի, «Մայր Հայաստան» հուշահամալիրի տարածք, Գ. Սևյանի անվան մշակույթի պալատի տարածք, քաղաքային շուկա, «Բեռլին Արտ Հոթել»)։ Փառատոնի ընթացքում կապահովվի միջոցառումների մասնակից 5 հայ արվեստագետների ճանապարհածախսը և կեցությունը, ինչպես նաև կապահովվի արտասահմանից ժամանած 7 արվեստագետների փոխադրամիջոցի ծախսերը։ Փառատոնի կազմակերպած միջոցառումներին կներգրավվեն 150-170 հանդիսատես».

1. Որոշման հավելվածի 3-րդ «ՀԶՈՐԱՑԻ՛Ր, ՀԶՈՐԱՑՐՈՒ» բաժնի 3-րդ կետի 3.6-րդ ենթակետի 3-րդ սյունակը շարադրել նոր խմբագրությամբ՝ հետևյալ բովանդակությամբ.

«20 երիտասարդի վերապատրաստում մշակութային-սոցիալական ձեռնակատիրության, հայ մշակույթի հիմունքների, վաճառքի իրականացման, մարքեթինգի, անձնային բրենդավորման թեմաներով»:

1. Սույն որոշումն ուժի մեջ է մտնում հրապարակմանը հաջորդող օրվանից:

Հայաստանի Հանրապետության

վարչապետ Ն. ՓԱՇԻՆՅԱՆ